CELEX: 22021D2218
Language: lv
Date: 2021-10-07 00:00:00
Title: Saskaņā ar Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses, izveidotās Tirdzniecības komitejas Lēmums Nr. 2/2021 (2021. gada 7. oktobris), ar ko groza nolīgumu, lai ņemtu vērā Samoa Neatkarīgās Valsts un Zālamana Salu pievienošanos [2021/2218]

14.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 447/20
               
            
         SASKAŅĀ AR PARTNERATTIECĪBU PAGAIDU NOLĪGUMU STARP EIROPAS KOPIENU, NO VIENAS PUSES, UN KLUSĀ OKEĀNA VALSTĪM, NO OTRAS PUSES, IZVEIDOTĀS TIRDZNIECĪBAS KOMITEJAS LĒMUMS Nr. 2/2021
         (2021. gada 7. oktobris),
         ar ko groza nolīgumu, lai ņemtu vērā Samoa Neatkarīgās Valsts un Zālamana Salu pievienošanos [2021/2218]
         TIRDZNIECĪBAS KOMITEJA,
         ņemot vērā Partnerattiecību pagaidu nolīgumu starp Eiropas Kopienu, no vienas puses, un Klusā okeāna valstīm, no otras puses (1) (“nolīgums”), kas parakstīts Londonā 2009. gada 30. jūlijā, un jo īpaši tā 13. un 68. pantu,
         tā kā:
         
                     (1)
                  
                  
                     Samoa Neatkarīgā Valsts (Samoa) un Zālamana Salas attiecīgi 2018. gada 5. februārī un 4. jūnijā Līgumslēdzējām Pusēm iesniedza savus lūgumus pievienoties, tiem pievienojot 1994. gada GATT XXIV pantam atbilstīgus tirgus piekļuves piedāvājumus. Samoa un Zālamana Salas līgumam pievienojās attiecīgi 2018. gada 21. decembrī un 2020. gada 7. maijā un nolīgumu piemēro attiecīgi kopš 2018. gada 31. decembra un 2020. gada 17. maija.
                  
               
                     (2)
                  
                  
                     Nolīguma 68. pants paredz, ka Tirdzniecības komitejai jāizskata visi jautājumi, kas vajadzīgi nolīguma īstenošanai.
                  
               
                     (3)
                  
                  
                     Tirdzniecības komiteja savā septītajā sanāksmē, kas notika 2019. gada 3.–4. oktobrī, pieņēma nolīguma Pusēm adresētu ieteikumu, iesakot, cita starpā, grozīt nolīgumu, lai ņemtu vērā Samoa pievienošanos un citu Klusā okeāna salu valstu pievienošanos nākotnē.
                  
               
                     (4)
                  
                  
                     Ir jāgroza nolīguma II pielikums, lai tajā pievienotu Samoa un Zālamana Salu tirgus piekļuves piedāvājumus.
                  
               
                     (5)
                  
                  
                     Nolīguma 13. pantā ir paredzēts, ka Tirdzniecības komiteja jebkādā veidā, ko tā uzskata par piemērotu, vienojoties var grozīt nolīguma II pielikumu,
                  
               IR PIEŅĒMUSI ŠO LĒMUMU.
         
            1. pants
            Samoa Neatkarīgās Valsts un Zālamana Salu tirgus piekļuves piedāvājuma tekstu, par ko ir panākta vienošanās un kas ir minēts šā lēmuma pielikumā, pievieno nolīguma II pielikumam.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, Portmorsbijā, Suvā, Apijā un Honiarā, 2021. gada 7. Oktobrī
            
               ES un Klusā okeāna valstu Tirdzniecības komitejas vārdā –
            
            
               
                  Savienības vārdā –
               
               Cristina MIRANDA GOZALVEZ
            
            
               
                  Klusā okeāna valstu vārdā –
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  OV L 272, 16.10.2009., 2. lpp.
         
      
      
         
            PIELIKUMS
            MUITAS NODOKĻI, KAS PIEMĒROJAMI IMPORTAM UZ SAMOA NEATKARĪGO VALSTI (OV L 333, 28.12.2018., 3. lpp.)
            https://eur-lex.europa.eu/legal-content/LV/TXT/PDF/?uri=CELEX:32018D1908&from=LV
            MUITAS NODOKĻI, KAS PIEMĒROJAMI IMPORTAM UZ ZĀLAMANA SALĀM (OV L 85, 20.3.2020., 3. lpp.)
            https://eur-lex.europa.eu/legal-content/LV/TXT/PDF/?uri=CELEX:32020D0409&from=LV